

|  |  |
| --- | --- |
| Регистар туризма  |  |

БТ 703/2011

Дана 23.05.2011 године

Београд

 Агенција за привредне регистре, Регистратор туризма  на основу чл. 4. Закона о агенцији за привредне регистре (Службени гласник РС бр. 55/04), члана 51. и 52. Закона о туризму (Службени гласник РС бр. 36/09), члана 23. и 24. Закона о регистрацији привредних субјеката (Службени гласник РС бр. 55/04, 61/05), решавајући по захтеву за регистрацију промене у Регистар туризма, који је поднет од стране:

Име и презиме: Стеван Буђић

Адреса: Бајронова бр.3, Београд

доноси

**З А К Љ У Ч А К**

**ОДБАЦУЈЕ СЕ** захтев подносиоца за регистрацију промене података код туристичке агенције у Регистар туризма, уписане у Регистар привредних субјеката као

**DRUŠTVO ZA TURIZAM, TRGOVINU I USLUGE S.A.B. INTERNATIONAL DOO BEOGRAD, DELIGRADSKA 9**

**Матични број: 07881177**

**и то захтева за:**

* **Промену руководиоца туристичке агенције организатора туристичких путовања у огранку,**

због неиспуњености услова из члана 22. став 1. тачка 4. Закона о регистрацији привредних субјеката у вези са чланом 42.став 2. Закона о туризму.

**О б р а з л о ж е њ е**

Подносилац захтева поднео је дана 18.05.2011 године захтев број БТ 703/2011, за регистрацију промене руководиоца и то тако што би се брисао руководилац у огранку S.A.B. INTERNATIONAL DOO BEOGRAD - OGRANAK S.A.B. INTERNATIONAL NOVI SAD, Татјана Ристановић, а као руководилац уписала Гаћиновић Војислав.



Провeравајући испуњеност услова за регистрацију промене руководиоца туристичке агенције Регистратор је, сходно одредби члана 22. став 1. тачка 4. Закона о регистрацији привредних субјеката у вези са чланом 42. став 2. Закона о туризму, као и Правилника о садржини Регистра туризма („Службени гласник РС“,бр.3/2010 од 22.01.2010. године), који предвиђа који се подаци региструју у Регистру туризма, утврдио да се по захтеву подносиоца не може поступити из следећих разлога:

Одредбом члана 42. став 2. Закона о туризму предвиђено је да ако је туристичка агенција привредно друштво, а делатност обавља у више објеката, дужна је да за обављање послова из оквира делатности у сваком објекту образује огранак. У конкретном случају, решењем БТ 46/2010 од 04.02.2010. године, решењем Регистратора Агенције за привредне регистре који води Регистар туризма, извршено је издавање лиценце по основу документације из које се утврђује да туристичка агенција обавља делатност **искључиво у седишту**, не и у огранцима. Наведено, независно од околности што се увидом у Регистар привредних субјеката, може утврдити да привредно друштво S.A.B. INTERNATIONAL DOO BEOGRAD, има регистрована два огранка, као и да је заступник огранка са седиштем у Новом Саду управоТатјана Ристановић. Међутим, како је при подношењу захтева за добијање лиценце подносилац захтева регистровао руководиоца у седишту, а не руководиоце и у огранцима, јер је управо и пријавио обављање делатности искључиво у седишту, то заступници огранака немају статус руководилаца у смислу одредби Закона о туризму, те се ни не може поставити захтев да се изврши промена података на тај начин што ће се брисати лице без статуса руководиоца и уписати друго.

Из изнетих разлога, Регистратор је донео одлуку као у изреци закључка.

|  |  |
| --- | --- |
| ПОУКА О ПРАВНОМ ЛЕКУ: Против овог закључка може се изјавити жалба министру надлежном за послове туризма у року од 15 дана од дана достављања закључка, преко Агенције за привредне регистре.  |  |
|  |
| РЕГИСТРАТОР ТУРИЗМА  |
| \_\_\_\_\_\_\_\_\_\_\_\_\_\_\_\_\_\_  |
| Миладин Маглов  |